Wikileaks : Taldi Davíð ógna pólitískri framtíð sinni Bjarni Benediktsson , formaður Sjálfstæðisflokksins . Mynd / Valgarður Gíslason Bjarni Benediktsson taldi Davíð Oddsson ógna frama hans innan Sjálfstæðisflokksins og vera stóra hindrun í vegi þess að Íslendingar sæktu um aðild að Evrópusambandinu . Þetta er mat embættismanna í bandaríska sendiráðinu . Þetta kemur fram í skýrslu bandaríska sendiráðsins í Reykjavík til utanríkisráðuneytisins í Washington . Skjalið er á meðal þeirra sem lekið var til Wikileaks , en fréttastofa hefur hluta þeirra undir höndum . Í skýrslu sem dagsett er þann 11. október 2008 og merkt leyniskjal er fjallað um stöðu ríkisstjórnarinnar eftir bankahrunið . Þar segir að brestir séu komnir í stjórnarsamstarf Sjálfstæðisflokks og Samfylkingarinnar . Þá segir að svo virðist sem Geir H. Haarde og Davíð Oddsson fái mestu útreiðina í innlendum og erlendum fjölmiðlum og hjá álitsgjöfum . Í skýrslu bandaríska sendiráðsins segir ennfremur að Davíð hafi komið fram með margar illa ígrundaðar yfirlýsingar í fjölmiðlum skömmu eftir hrun og að margir telji að sært stolt Davíðs hafi átt þátt í því að Íslendingar leituðu ekki fyrr á náðir Alþjóðagjaldeyrissjóðsins . Þá segir að Geir Haarde hafi átt í miklum vandræðum með að skipta um yfirstjórn í Seðlabankanum . Í raun hafi Geir misst af stóru tækifæri til að auka vinsældir sínar með því að skipta ekki um seðlabankastjóra . Þá segir að staða Davíðs innan Sjálfstæðisflokksins hafi versnað mikið eftir hrun , sérstaklega í ljósi þess að ungir sjálfstæðisþingmenn væru margir hverjir jákvæðir í garð þess að Ísland sækti um aðild að Evrópusambandinu , en Davíð sé eindreginn andstæðingur þess . Þá segjast embættismenn í sendiráðinu bandaríska hafa sterkar heimildir fyrir því að Bjarni Benediktsson , þá þingmaður og núverandi formaður Sjálfstæðisflokksins , líti á Davíð Oddsson sem ógn við stöðu sína í flokknum og möguleika Íslands á að ganga í Evrópusambandið . Snemma árs 2007 , meðan George W. Bush var enn forseti Bandaríkjanna , fóru bandarísk stjórnvöld þess á leit við Íslendinga að taka við föngum frá Guantanamo á Kúbu . Þetta kemur fram í leyniskjölum bandarísku utanríkisþjónustunnar , sem Fréttablaðið hefur undir höndum . Tal um fjárhagsaðstoð Rússa við Ísland í bankahruninu í októberbyrjun 2008 var tilefni vangaveltna í sendiráði Bandaríkjanna á Íslandi um hvort Bandaríkjastjórn þyrfti að hafa hér frekari hönd í bagga . Carol van Voorst , þáverandi sendiherra Bandaríkjanna hér á landi , taldi ekki fullreynt af hálfu íslenskra stjórnvalda hvort hjálp væri í boði frá Bandaríkjunum . Björn Bjarnason , þáverandi dómsmálaráðherra , vildi einkavæða hluta af Landhelgisgæslunni í byrjun árs 2006 . Össur Skarphéðinsson utanríkisráðherra sagðist í september árið 2009 telja að Evrópusambandið hafi vísvitandi gefið Íslendingum frest til þess að skila inn svörum við spurningalista þess þann 16. nóvember svo öruggt verði að leiðtogaráð sambandsins geti ekki afgreitt aðildarumsókn Íslands á fundi sínum í desember .